Rosenau-burgo (Koburgo)

Rosenau-burgo (germane: Rosenauer Burg) troviĝas en Koburgo, Germanujo, inter la stratoj Rosenauer Straße kaj Hahnweg.  Ĝia unua mencio estis en la 1397-a jaro; en 1426 ĝin enloĝis la ĉefmonfaristo. En 1434 la senjoroj de Rosenau ordonis novkonstruadon de la akvokastelo. Post malkonstruo oni uzis ĝin kiel fiŝan, lavan kaj deponan domon. Kadukiĝinte ĝis la 20-a jarcento ĝi rebrilas hodiaŭ post sukcesa restaŭrado. 

 Historio 
 Antaŭula domo 
La monfaristaj majstro kaj kavaliroj Heinz kaj Günter de Rosenawe konstruigis, post Kastelo Rosenau je Rödental, en la jaro 1434 kasteleton samnoman kiel akvokastelon proksime de la ekstera ĉirkaŭfortikaĵo koburga. Rojo Hahnfluß akve provizis lageton Ritterteich tute ĉirkaŭantan la kasteleton. La okcidenta flanko spektanta al la muelejo Hahnmühle estis superigita de ŝtona ponto kun du etaj angulturetoj: ĝia finiĝo ĉe la burga flanko estis ligna levoponto. La rektangula ĉefa ejo (palaco) havis du gotikajn ŝtuparajn orilojn kun du angulaj turoj tra kiuj oni povis atingi la suprajn etaĝojn. La kvaretaĝa kaj masiva konstruaĵo el grejso dekoraciiĝis krome per orielo ĉe la gablaj flankoj kaj avankorpo etendiĝante enlageten.

 Alikonstruo kaj kaduko 
Martin von Rosenau vendis la bienon en 1556 al Christoph von Heßberg. En 1611 duko Johano Kazimiro akiris la monŝulde premitan komplekson. En 1671 oni forigis ĉion krom la teretaĝon. Sur la restaĵoj de la palaco oni konstruis novan etaĝon kaj selotegmenton en belega framskeleta stilo. Sekve ene estis la duka bierfarejo dume supre loĝis la kortega fiŝkaptisto. En 1700 kiel ankaŭ en 1773 la iama burgo nomiĝis duka fiŝejo. Malkonstruiĝis la ponto en 1842 kaj la lageto estis plenigita per sablo. 

Komence de la 19-a jarcento venis novaj profundaj alikonstruoj. Oni pligrandigis, senrespekte de la maloftaj trafakaj detaloj, la fenestrojn de la supra etaĝo kaj ĉe la tegmenta gablo kaj eĉ surmetis ŝmiron. La tuto ekservis kiel lavejo de duka familio. 

 Hodiaŭa utiligo 
Post la Dua mondmilito ĝi servis certan tempon kiel kulisan, meblan kaj rekvizitan deponejon de la Landa Teatro de Koburgo. Post ĉeso de ia funkcio ĝi pli kaj pli en mizera stato. Finde de la 1970-aj jaroj, la Liberŝtato Bavarujo (posedanto depost 1918), ordonis ĝeneralan restaŭradon. De tiam la ŝtata Konstruofico de Bamberg gastas ene. De 2013 teretaĝe troviĝas konsiladaj burooj de la tribunalhelpa prisesplor-polico. 

 Literaturo 
 Fritz Mahnke: Schlösser und Burgen im Umkreis der Fränkischen Krone, Druck- und Verlagsanstalt Neŭe Presse GmbH, Coburg, 1974, p. 11–13.
 Peter Morsbach, Otto Titz: Stadt Coburg (=Denkmäler in Bayern, vol. IV/48). Karl M. Lipp Verlag, München 2006, ISBN 3-87490-590-X, p. 37–38

 Eksteraj ligiloj 

Kategorio:Konstruaĵoj en Coburg
Kategorio:Kasteloj en Bavario
Kategorio:Akvokasteloj